VARAAIT
Kas oled kunagi mõelnud, miks Iisrael pidevalt teistele
rahvastele ette jääb? Miks ta on pidevalt meedia tähelepanu all?
Kuidas on võimalik, et üks väike ja tühine maatükike on kogu aeg
maailma leheveergudel? Kuidas on võimalik, et ükskõik mida
Iisrael teeb, teeb ta valesti? Kas sa oled kunagi mõelnud, miks
kristlik kogudus jätkuvalt maailmale ette jääb?
Kuidas on võimalik, et need kellele ei lähe korda kiriku sõnum nõuavad,
et kirik peab vaikima või muutma oma sõnumit? Kuidas on võimalik,
et kui kristlane ütleb, et Jeesus armastab sind, siis maailm vastab,
et ära mõista kohe hukka? Miks Jeesus on selles ajas nagu
punane rätt härjale? Miks sa võid rääkida rahulikult Jumalast ja
Kõigekõrgemast ja Loojast kasvõi kohvipausi ajal? Aga kohe kui sa
mainid Jeesust hakkab kõigil kiire tööle tagasi. Miks Jeesusest
rääkimine on nii raske kasvõi televisiooni vestlussaadetes?
Selle taga on võitlus nähtamatus maailmas.
Selle taga on jõud, mis on Jumalale vastu seisnud juba aastasadu ja
aastatuhandeid. Selle taga on sõda pimeduse ja valguse vahel,
Saatana ja Jumala vahel. Kõik eelpoolnimetatud pinged
tulenevad tegelikult sellest sõjast, mis jätkub kogu aeg.
Sellesse sõtta oled ka sina kaasatud, tahad või ei.
Tere tulemast Varaaida saatesse vaatama 8. osa sarjast Lõppmäng!
Täna me räägime Ilmutuse raamatu kaudu sõjast Jumala vastu.
Ilmutuse raamatu 12. peatükk ütleb: "Ja suur imetäht ilmus taevas:
naine, riietatud päiksega ja kuu tema jalge all, ja temal peas pärg
kaheteistkümnest tähest. Ta oli käima peal ja kisendas
lapsevaevas ja tal oli suur valu sünnitades."
Ilmutuse raamatu 12. peatükk alustab osaga, milles esitletakse suure
lõpuaja sündmustiku peaosatäitjaid. Seda kohta tuleb tõlgendada
võrdluspildina, sõnasõnaline tõlgendus pole lihtsalt võimalik.
Johannes räägib siin suurest märgist. See viitab sellele, et nendel asjadel
on suur tähtsus kogu lõpuaja sündmuste arengus. Ja kui mõelda, et
mida need võrdluspildid tähendavad, siis peab esmalt otsima
Vanast Testamendist. Kas seal räägitakse sellistest asjadest?
Vanas Testamendis Iisraeli isa ja ema, Aabrahami ja Saarat võrreldakse
päikese ja kuuga. I Moosese raamatus Joosep räägib unest. Räägib, et
nägi und ja rääkis vennale, et nägi päikest ja kuud ja 11 tähte
kummardas teda. Kui ta rääkis seda isale ja vendadele, siis isa
noomis teda ja ütles, et mis uni see selline on, mida sa oled näinud.
Kas mina ja su ema ja kõik peavad tulema ja sinu ette maha kummarduma?
Selle tulemusena vennad kadestasid teda, aga isa jättis selle meelde
nagu Maarja jättis meelde ingli öeldud sõnad. Aga siin 12 tähte
viitavad kaheteistkümnele Jaakobi suguharule ja päike viitab Aabrahamile
ja kuu Raahelile, Joosepi emale. Vanas Testamendis võrreldakse
Iisraeli abielunaisega, seal on kohti, kus võrreldakse Iisraeli
naisega, kes on truudusetu oma mehele. Iisraeli rahvas oli
truudusetu Jumalale. Päikesega riietatud ja rase naine kujutab
Vana Testamendi põhjal Iisraeli - Jumala rahvast. Kuidas Iisrael
võis olla rase? Sellest rahvast pidi tulema Messias. Iisrael koges
rahvana Messia sünnitusvalusid. Sünnitus oli raske ja ega ema ise
ei tahtnudki last. Ilmutuse raamat kirjutab 12. peatüki 3-4 lõigus:
"Ja teine imetäht ilmus taevas, ja vaata, suur tulipunane lohe,
seitsme peaga ja kümne sarvega, ja ta peade peal seitse ehissidet.
Tema saba pühkis ära kolmanda osa taevatähti ja viskas need maa peale.
Ja lohe seisis naise ees, kes oli sünnitamas, et niipea kui ta on
sünnitanud, neelata laps.
Lohe on Piiblis Saatana, Jumala vastase, võrdluspilt.
Paar lõiku edasi, Ilmutuse raamatu 12. peatüki 9. lõigus öeldakse otse,
kes lohe on. Ta on Saatan, see vana lohe. See, et teda kutsutakse
punaseks loheks, viitab sõjale, verele ja vihale, mis on Piiblis
kirjeldatud punase värviga. Sellel lohel oli seitse pead, kus olid
ehissidemed - see viitab Saatana nö "täiuslikule" võimule maa peal.
On tähelepanuväärne, et kurat toimib maailmas jõuliselt maaliste
valitsuste ja võimude kaudu. Pead ja sarved, mis Ilmutuse raamatus
on lohedel ja metsalistel, neid võib tõlgendada valitsejatena ja
riikidena, kelle võimu kaudu lohe tegutseb. Sarv on võimu sümbol.
Ja kümme sarve lohe peas viitab lohe suurele võimule - Saatana
võimule maa peal. Saatana eesmärk on olnud algusest peale takistada
poeglapse sündimist ja tema järeltulijate elu. Kurat üritas seda
meelitades patriarhe patule, et saada neid Jumala plaanidest välja,
nii et Jumala plaanid maa peal ei õnnestuks patriarhide kaudu. Nii et
Jumala mõtted ei saaks teoks kogu maal. Ja ta püüdis hävitada juudid
Egiptuses. Ta püüdis takistada Jeesuse sündimist kuningas Heroodese
kaudu, kes käskis tappa kõik vastsündinud poeglapsed jne.
Tähed, mis lohe pühkis sabaga ära ja viskas maa peale, neid on nähtud
viitamas inglitele, kes liitusid taevas Saatanaga mässates Jumala
ja tema inglite vastu. Ilmutuse raamatu 12, 9 öeldakse: "Ja suur
suur lohe, see vana madu, keda hüütakse Kuradiks ja Saatanaks, kes
eksitab kogu maailma, visati maa peale, ja tema inglid visati välja
ühes temaga." Tekst jätkab 12. peatüki 5 salmis:
"Ja naine tõi ilmale poeglapse, kes peab raudkepiga karjatsema kõiki
paganrahvaid. Ja naise laps kisti Jumala ja tema aujärje juure."
See sünnitav ema on Iisrael ja poeglaps on Jeesus Kristus.
Tema on see kuningate kuningas, kes ühel päeval valitseb kõikide
rahvaste üle. Siin ilmselt viidatakse ka 1000-aastasele riigile, Messia
riigile maa peal peale seda kui Kristus tuleb tagasi. Prohveti
sõnade kohaselt Ilmutuse raamatus poeglaps tõmmati Jumala juurde.
Jeesus astus peale surma üles taevasse, Isa juurde.
Salmis 6 kirjutatakse:
"Ja naine põgenes kõrbe, kus temal oli Jumalast valmistatud ase, et
teda seal toidetaks tuhat kakssada kuuskümmend päeva."
Paljud Piibli lõpuaega käsitlevad prohveteeringud on mitmekihilised -
need täituvad mitmeid kordi. Naise, Iisraeli rahva, põgenemine kõrbesse
toimub ja toimus. Näiteks siis kui Jeruusalemm hävitati 70. aastal
peale Kristuse sündi. Jeesus ütles selle kohta, et kui te näete
hävituse koletist, millest prohvet Taaniel on rääkinud, seismas pühas
paigas, siis need, kes on Juudamaal põgenegu mägedesse; need, kes on
katusel, ärgu tulgu alla midagi toast võtma; kes on põllul ärgu
tulgu tagasi maja juurde, vaid põgenege. Oi neid, kes on lapseootel
või imetavad sel ajal, ütleb Jeesus. Iisraelis tõepoolest juudid põgenesid
tookord 70. aastal kõrbesse kui roomlased tungisid Jeruusalemma.
Sel ajal see rahvas jällegi kord paisati teiste rahvaste hulka.
Seda kõrbeaega elab Iisraeli rahvas veel praegugi.
Teine olukord, kus prohveteering läheb täide, lisaks 70. aastal
toimunule, on lõpuajal - suure ahistuse ajal. Kõrbesse põgenemine
toimub siis teist korda, Evangeeliumi tekst seob juutide põgenemise ka
lõpuajaga. Kui Antikristuse juhitud paljurahvuslikud salgad kimbutavad
Jeruusalemma peab rahvas taas põgenema. 1260 päeva
viitab jälle lõpuaja Antikristuse võimuloleku ajale,
kolmele ja poolele aastale. See ajavahemik kordub üha uuesti ja
uuesti Ilmutuse raamatus ja see viitab just neile kolmele ja poolele
aastale kui Antikristus valitseb. Sel ajal Jeruusalemm peab olema
paganate tallata. Seega see prohveteering läheb täide vähemalt
kaks korda - 70. aastal peale Kristuse sündi ja Antikristuse ajal.
Valgustamaks neid olusid ja põhjusi, mis viivad maailma ajaloo suurimasse
kitsikusse, Ilmutuse raamat annab tausta sellele igavesele võitlusele
mis on maa peal möllanud ja jätkuvalt möllab. Saatan pole alati
olnud Saatan. Teda kutsutakse sageli nimega Lutsifer -
valguse tooja, kuigi seda sõna pole Piiblis kirjas. Ta oli keerub,
ingelolend - kõrgem kõigist looduist. Vana Testamendi ilmutus Saatana
langemisest ei ole otsene, vaid see on peidetud tüüpkirjelduste taha.
Hesekieli raamatus Jumal adresseerib oma sõnad Tüürose kuningale,
kuid sisu viitab enamale kui inimlikule kuningale. Jesaja
raamatus jällegi adresseeritakse sõnad Paabeli kuningale. Hesekiel
kirjeldab seda kuju järgnevalt: (Hesekieli 28.ptk alates 12.lõigust)
"Inimesepoeg, alusta nutulaulu Tüürose kuninga pärast ja ütle
temale: Nõnda ütleb Issand Jehoova: Sa olid nagu eeskujulikkuse
pitserimärk täis tarkust ja täiuslikult ilus!
Sa olid Eedenis, Jumala aias, sul olid katteks kõiksugu kalliskivid:
rubiinid, krüsoliidid ja jaspised, tarsised, karneoolid ja nefriidid,
safiirid, türkiisid ja berüllid; su raamistised ja õnarused olid kullast
toode, valmistatud su loomispäeval!
Sa olid nagu keerub, hiilgav kaitsja, ja ma panin sind pühale mäele;
sa olid otse jumalik olend, kes võis käia tuliste kivide keskel!
Sa olid laitmatu oma teedel alates su loomispäevast, kuni sinus leiti
ülekohut! Sinu suure kaubitsemise tõttu täitus su sisemus vägivallaga
ja sa tegid pattu!
Sellepärast tõukasin ma sind Jumalamäelt ja hävitasin sind,
kaitsja keerub, tuliste kivide keskelt!
Su ilu tõttu läks su süda ülbeks, oma hiilguse pärast sa kaotasid tarkuse!
Ma viskasin sind maa peale, ma panin sind kuningate ette,
et nad saaksid sind vahtida!"
Saatan oli enne seda langemist harmooniline ja tasakaalukas,
erakordselt tark, täiuslikult ilus jumalolend. Ta oli laitmatu alates
ajast kui ta oli loodud, kuni temas leiti ülekohus. Patt sündis selles
keerubis, ingelolendis. Langemine mõjutas Saatanas vägivalda, uhkust,
rumalust ja materialismi. Ta heideti maa peale. Jesaja ütleb oma raamatus,
et Saatana langemise põhjus on uhkus. Ta tahtis saada Jumalaks,
Jumala kohale, loodu Looja seisusesse. Ja selle suhtumisega
ta on nakatanud kõiki, kes iganes tema teele satuvad.
Ilmutuse raamat jätkab:
"Ja sõda tõusis taevas: Miikael ja tema inglid sõdisid lohe vastu,
ja lohe sõdis ja tema inglid. Ja ta ei saanud võimust ja nende
aset ei leitud enam taevast.
Ja suur lohe, see vana madu, keda hüütakse Kuradiks ja Saatanaks,
kes eksitab kogu maailma, visati maa peale, ja tema inglid visati
välja ühes temaga."
Sõjast taevas ei ole Piiblis palju ilmutusi, kuid siiski piisavalt, et
saaksime vajaliku pildi sündmustest. Paljud teoloogid on esitanud eri
tõlgendusi selle kohta, millal see sõda toimus. Kas see peeti inimkonna
koidikul, enne inimese loomist või natuke peale seda?
Või peeti see Jeesuse ajal? Jeesus ütles ju: "Mina nägin Saatanat
langemas taevast nagu välk." Luuka 10:18. Või kolmandaks, kas
see peetakse enne viha aega ehk lõpu alguses, enne kui ahistused
langevad maa peale? Igal juhul Saatan ja kolmandik inglitest
hakkasid mässama ja nad pagendati maa peale. Lutsiferist sai Saatan,
Vastupanija, Kurat, Süüdistaja ja tema inglid seoti Juuda ja Peetruse
kirjade kohaselt pimedusse. Osadest langenud inglitest või nende
järglastest said deemonid, pahad vaimolendid, kes märatsevad ka
tänapäeval maa peal. Ilmselt see sõda peeti just inimkonna koidikul.
Vähemalt ise ma kaldun nii arvama. Ka inimene pidi võtma seisukoha
taevas toimunud langemise suhtes. Jumal ei taha roboteid, vaid
armastusest temale lootvaid looduid. Olgu siis küsimus inglites või
inimestes. Langemise taktikana Saatanal oli valetamine,
kahtlustamine ja uhkuse toitmine. Inimese pattulangemise kaudu sai
Saatan valitsusvõimu inimese üle. Ja inimese kaudu võimu kogu loodu
üle. Saatan nakatas oma patud kogu inimkonnale. Seda vilja lõikame
tänini kogu maailmas valedena, sõdadena, näljana ja surmana.
Lohe vihkab, see on Saatana üks põhiolemus, et ta vihkab. Ta on
täis viha ja Ilmutuse raamatu 12. peatüki 13. salm ütleb nii:
"Ja kui lohe nägi, et ta oli visatud maa peale, ta kiusas taga naist,
kes oli ilmale toonud poeglapse."
Saatan vihkab juute, juudi rahvast poeglapse pärast, Kristuse - Messia
pärast. Pääste on tulnud juutidelt. Johannese 4,22 ütleb: "Te kummardate
seda, mida te ei tunne. Kuid meie kummardame seda, mida me tunneme,
sest pääste tuleb juutidelt." ütles Jeesus. Kuna Jeesus sündis juudiks
on ka kogu tema hõim Saatana viha all, sest juudi rahvas meenutab oma
olemasoluga liiga palju Jumalat ja tema armu väge. Ja sellepärast
Jumala rahva Iisraeli ajalugu on tagakiusamiste ajalugu alates
patriarhidest. Miski muu ei seleta selle rahva tähelepanuväärset
kannatuste ajalugu. Igal pääste ajaloo ajavahemikul Saatan on
püüdnud saada inimesed langema. Püüdnud saada kõik Jumala inimesed
välja tema plaanidest. Saatan üritas saada langema Aabrahami, Jaakobit,
Iisakit ja Taavetit ja õnnestuski selles, kuid Jumala arm oli suurem.
Kurat püüdis hävitada juudi rahvast ka Egiptuse orjapõlve ajal, aga
rahvas ei hävinud, vaid sai tugevamaks ja Jumal vabastas nad.
Hitleri tagakius või meie aja juudiviha on üks osa Saatana vihast
Jumala rahva vastu. Lõpuajal Saatan püüab hävitada juudid lõplikult
Antikristuse kaudu. On tehtud üks väga hea film "Lõplik lahendus",
mis räägib natsi-Saksa plaanist hävitada juudid täielikult lõpliku
lahendusega, mis õnneks siiski lõplikult ei teostunud. Aga Saatan
oleks tahtnud ja tahab veelgi saada lõplikku lahendust juudiküsimuses.
Mis tähendab, et see rahvas sealt Iisraelist aetakse merre ja sellega
oleks kõik. Peatükk 12 jätkab salmis 17:
"Ja lohe sai vihaseks naise peale ja läks sõdima nendega, kes naise
soost olid üle jäänud ja kes peavad Jumala käske ja kelledel on Jeesuse
tunnistus. Ja ta jäi seisma mere liivale."
Oled sa kunagi imestanud, miks meedia näib kritiseerivat eriti
kahte rühma rohkem kui teisi? Juute ja kristlasi, Jeesusesse uskujaid.
Saatan, kes kasutab oma ideoloogia edasi viimiseks inimesi ja nende
kaudu meediat ja sõnumi vahendajaid. Saatan vihkab kristlikku kogudust
samal põhjusel nagu juutegi - poeglapse pärast, Jeesuse Kristuse,
Messia pärast. Kristlased on osalised Iisraeli isade lubadustes.
Me usume kristlastena Aabrahami seemnesse, Kristusesse, milles kõik
rahvad saavad õnnistatud ja sellepärast Saatana viha on suunatud
kõikide vastu, kes usuvad Iisraeli Jumalasse, tema pojasse Jeesusesse
Kristusesse ning tahavad pidada pühaks Jumala käskusid. Mida enam
me kristlastena tänapäeval toetume kümnele käsule ja ütleme, et Jumal
on öelnud, Piiblis on öeldud, seda enam saame nö "lund tuppa".
Seepärast, et selle maailma aeg on pimenemas ja seadusetus pääseb
võimule. Saatan seisab rahvaste mere rannal, valmis võitlema igaühega,
kes loodab Jumala peale, kes usub Jeesusesse. Ja mida vähem tal on
aega, seda tormilisemad saavad tema rünnakud olema. See aitab vähemalt
mul aru saada sellest veidrusest, et maailm suudab ajada kõik paha
lõpuks juutide ja kristlaste süüks. Mustast saab valge ja valgest must.
Kui me usume Kristusesse, siis saame ka meie Saatana vaenlasteks,
tema viha märklaudadeks. Kuid samas saame me ka Jumala armastuse
ja erilise hoolitsuse osalisteks.
Piibel ei jäta meid üksi selles sõjas hea ja kurja vahel, see ei
julgusta meid sõnadega, et katsu hakkama saada. See annab meile
relvad ja vahendid, millega me võime võita oma süüdistajad.
Ilmutuse raamatus öeldakse:
"Ja ma kuulsin suurt häält taevast ütlevat: "Nüüd on õnnistus ja vägi
ja kuninglik valitsus saanud meie Jumala ja meelevald tema Kristuse
kätte, sest välja on visatud meie vendade süüdistaja, kes nende peale
kaebab meie Jumala ees päevad ja ööd! Ja nemad on tema võitnud Talle vere
tõttu ja oma tunnistuse sõna tõttu ega ole oma elu armastanud surmani."
Ilmutuse raamatu 12. peatükk lõigud 10 kuni 11.
Saatan on süüdistaja, kes ei puhka. Üks jutlustaja ütles, et
kui midagi peaks Saatana kohta head ütlema, siis vähemalt laisk ta ei ole.
Ta üritab alati meid milleski süüdistada ja sageli see õnnestub.
Sageli me anname ise talle vahendid süüdistamiseks, talitades Jumala
tahte vastaselt. Kuid ükskõik mida me oleme ka teinud, meil on võimalik
paluda Jumalalt andeks oma tegude pärast. Ja me võime uskuda, et
saame andeks Jeesuse vere kaudu. Me tohime julgelt tunnistada endid
Jeesuse omadeks ja järgneda talle ükskõik mis hinnaga.
Saatana võim murdub alati seal, kus usutakse Jeesusesse ja tema
lepitustöösse, kus tunnistatakse sellest avalikult, kus järgitakse
Jeesust ja usutakse Temasse. Palvetame!
Jeesus, tänu selle eest, et Sina oled võitnud ära Saatana ja kord
me näeme seda konkreetselt toimumas. Tänu, et me juba nüüd võime ja
tohime olla võitja poolel. Tänu Jeesus, et Sina üheainsa
ohvriga lepitasid meie patud, mida vaenlane kasutab tihti vahendina
meie süüdistamiseks. Tänu, et Sina maksid nende eest ja vaenlane
süüdistab ilmaasjata. Me täname selle eest, et me tohime uskuda, et
saame kõik patud andeks. Jeesuse nimel. Aamen!
Aitähh, et olid vaatamas taas Varaaida saadet!
Me jätkame veel üks kord Ilmutuse raamatuga kahe nädala pärast.
Seniks õnnistust!
Tõlge: Ülle Kapanen